TOGคุยปีนี้กำไรโต10% ลุยตลาดนอก
&nbsp;
21 ส.ค. 2554

โพสต์ทูเดย์ — TOG คาดปีนี้กำไรโต 10% จับมือพาร์ตเนอร์บุกตลาดนอก เปิดแผน 35 ปีอัด 320 ล้านบาท ขยายกำลังผลิตส่งออก 
นายสว่าง ประจักษ์ธรรม ประธานกรรมการ บริษัท ไทยออพติคอล กรุ๊ป (TOG) เปิดเผยว่า ในปีนี้กำไรของบริษัทมีโอกาสเติบโตในทิศทางเดียวกับรายได้ที่คาดว่าจะโตจากปีก่อน 10% เนื่องจากและน่าจะจ่ายเงินปันผลงวดปี 2553 ไม่ต่ำกว่างวดปี 2552มีแผนลงทุนกับพันธมิตรในต่างประเทศ โดยการตั้งห้องแล็บเลนส์ฝนพิเศษในประเทศมาเลเซียและสิงคโปร์
ขณะเดียวกันไตรมาส 2 ผลงานน่าจะดีขึ้นจากไตรมาสแรก ซึ่งเครื่องผลิตขัดข้องพร้อมๆ กัน จึงฉุดให้กำไรลดลง 84% จากงวดปีก่อนเหลือ 6.2 ล้านบาท เพราะมีการย้ายสายการผลิตและเครื่องจักรเสีย 
นอกจากนี้ บริษัทได้ตั้งงบลงทุนในช่วง 35 ปีข้างหน้าไว้ 320 ล้านบาท เพื่อขยายกำลังการผลิตในเลนส์ฝนพิเศษและเครื่องตัดประกอบแว่นอัตโนมัติในบริษัท TOC ซึ่งเป็นบริษัทย่อย เพิ่มมูลค่าของสินค้าและรองรับคำสั่งซื้อจากตลาดยุโรปและอื่นๆ โดยเฉพาะรองรับคำสั่งซื้อจาก Specsavers ซึ่งเป็นพันธมิตรคู่ค้าและถือหุ้นใน TOG อยู่ 25% ที่มีแผนขยายสาขาร้านจำหน่ายแว่นตาที่ออสเตรเลียและนิวซีแลนด์ให้ครบ 300 สาขาในปีนี้
สำหรับกำลังการผลิตที่เพิ่มขึ้น 70% เป็นคำสั่งซื้อของ Specsavers ที่จะให้ TOG เป็นผู้จัดส่งหลักผลิตภัณฑ์เลนส์ในสัดส่วน 33% ของเลนส์ทั้งหมดที่ต้องการใช้ในปี 2554 จากปัจจุบันอยู่ที่ 20% ซึ่งการเพิ่มกำลังผลิตและเปิดห้องแล็บในต่างประเทศต่อเนื่องไปถึงปี 2555 จะทำให้บริษัทมีรายได้จากการเปิดห้องแล็บประมาณ 100 ล้านบาทต่อปี ต่อ 1 ห้องแล็บ ซึ่งจะทำให้ 5 ปีข้างหน้ารายได้ของบริษัทจะเติบโต 100% จากโดยในปี 2554 Specsavers จะสั่งซื้อเลนส์สั่งฝนพิเศษ 1 ล้านแผ่น เลนส์สั่งฝนพิเศษ Freeform Technology 1 ล้านแผ่น และ บริการตัดประกอบแว่น 1 ล้านกรอบแว่น ปัจจุบันโดยสัดส่วนรายได้จากการร่วมทุนในต่างประเทศ 30% อีก 60% จากการลงทุนเพิ่มในบริษัทย่อยและอีก 10% มาจากการเติบโตของธุรกิจปัจจุบันของบริษัทโดยในปีนี้บริษัทคาดว่าจะมีรายได้และกำไรสุทธิ เพิ่มขึ้น 10% จากปี2552 ที่มีรายได้ จำนวน 1,303 ล้านบาท มีกำไรสุทธิ 130.61 ล้านบาท แม้ในไตรมาส1/53 บริษัทกำไรสุทธิเพียง 6.2 ล้านบาท หรือลดลง 84 % จาก งวดเดียวกันปีก่อนที่มีกำไรสุทธิ 39 ล้านบาท เพราะ บริษัทได้มีการย้ายสายการผลิตและเครื่องจักรเสียแต่บริษัทเชื่อว่าตั้งแต่ไตรมาส2/53 จะมีรายได้เติบโตมากขึ้นและทำให้เป็นไปตามเป้าหมายที่บริษัทตั้งไว้ในปีนี้
เนื่องจากเลนส์พิเศษดังกล่าวสามารถสร้างอัตรากำไรขั้นต้นในระดับ 55% จากสินค้าปกติที่อยู่ที่ 25% เท่านั้น